ସୌଦାମିନୀ ଉଦ୍‌ଗାତା

ସୌଦାମିନୀ ଉଦ୍‌ଗାତା (ଜନ୍ମ: ୨୩ ଫେବୃଆରୀ ୧୯୩୭) ଜଣେ ଓଡ଼ିଆ ଲେଖିକା ଓ ଅନୁବାଦିକା । ତାଙ୍କୁ ୨୦୦୫ ମିସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ସୌଦାମିନୀଙ୍କ ଅନୁବାଦିତ ପୁସ୍ତକ ସମାଧୀ ହେବନି ଆଉ ପାଇଁ ତାଙ୍କୁ ଏହି ପୁରସ୍କାର ମିଳିଥିଲା ।

 ଜନ୍ମ ଓ ପରିବାର 
ସୌଦାମିନୀ ଉଦ୍‌ଗାତା ୧୯୩୭ ମସିହାର ଫେବୃଆରୀ ମାସ ୨୩ ତାରିଖରେ ବଲାଙ୍ଗୀର ଜିଲ୍ଲାରେ ଜନ୍ମଗ୍ରହଣ କରିଥିଲେ । ସେ ଶ୍ରୀନିବାସ ଉଦ୍‌ଗାତାଙ୍କୁ ବିବାହ କରିଥିଲେ । ଶ୍ରୀନିବାସ ତାଙ୍କର ପିଲାଦିନର ବନ୍ଧୁ ଥିଲେ । ଶ୍ରୀନିବାସ ଏକାଧାରରେ ଜଣେ କବି, ଗାଳ୍ପିକ, ଅନୁବାଦକ, ନାଟ୍ୟକାର ଓ ପ୍ରାବନ୍ଧିକ ।

 ସାହିତ୍ୟକୃତି 
ସୌଦାମିନୀଙ୍କର ନିଜ ରଚନାରେ କିଛି ପୁସ୍ତକ ପ୍ରକାଶ ପାଇବା ସହ କିଛି ଅନୁବାଦିତ ପୁସ୍ତକ ପ୍ରକାଶ ପାଇଥିଲା । ତାଙ୍କର ୧୬ ଖଣ୍ଡରୁ ଅଧିକ ପୁସ୍ତକ ପ୍ରକାଶିତ ହୋଇଛି ।
 ରଚନାବଳୀ 

 ଧନ୍ୟବଦା ସିବନୀ - ୨୦୧୧ (ଅନୁବାଦ‌)
 ସମାଧୀ ହେବନି ଆଉ - ୨୦୦୫ (ଅନୁବାଦ)
 ରହିଯା ରାଧିକା - ୨୦୦୨ (ଅନୁବାଦ)
 ମଧୁର ମଧୁର ବିମ୍ବେ - ୨୦୦୪
 ଗୋଟିଏ ସାଗର କୋଟିଏ ଢେଉ - ୧୯୬୪
 ବସନ୍ତର ବେଳ କାହିଁ
 ଯଶପାଳଙ୍କ 'ଅମିତା'
 ଆଗାମୀ ଅତୀତ

 ପୁରସ୍କାର ଓ ସମ୍ମାନ 
ସୌଦାମିନୀଙ୍କୁ ୨୦୦୫ ମସିହାରେ ଅନୁବାଦ ବିଭାଗରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ପୁରସ୍କୃତ କରାଯାଇଥିଲା । ତାଙ୍କ ଅନୁବାଦିତ ପୁସ୍ତକ ସମାଧୀ ହେବନି ଆଉ ପାଇଁ ତାଙ୍କୁ ଏହି ପୁରସ୍କାର ମିଳିଥିଲା ।

 ଆଧାର 

ଶ୍ରେଣୀ:୧୯୩୭ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଲାଙ୍ଗୀର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ